ຄົນອະເມຣິກັນຄົນນຶ່ງ ທີ່ຫາຍໂຕໄປ ໃນອີຣ່ານ ເປັນນັປສືບ CIA
ສື່ມວນຊົນ ໃນສະຫະລັດ ລາຍງານວ່າ ນາຍ Robert Levinson ທີ່ຫາຍໂຕໄປໃນອີຣ່ານ ເຮັດວຽກໃຫ້ ອົງການສືບລັບ CIA.
ສື່ມວນຊົນສະຫະລັດສອງກະແສລາຍງານວ່າ ຄົນອະເມຣິກັນ ຄົນນຶ່ງທີ່ໄດ້ຫາຍໂຕໄປຢ່າງລຶກລັບໄດ້ເກືອບ 7 ປີຜ່ານມາໃນ ອີຣ່ານ ໄດ້ປະຕິບັດງານແບບຄົນພະເນຈອນໃຫ້ອົງການສືບ ລັບ CIA ອົງການຂ່າວ AP ແລະໜັງສືພິມ Washington Post ກ່າວ ວ່າ ນາຍ Robert Levinson ໄດ້ເກັບກຳຂ່າວລັບໃຫ້ພວກ ນັກວິເຄາະຈຸນຶ່ງຂອງອົງການ CIA ຊຶ່ງພວກນັກວິເຄາະເຫຼົ່າ ນີ້ບໍ່ມີສິດອຳນາດທີ່ຈະດຳເນີນພາລະກິດຂອງຕົນໃນຕ່າງປະ ເທດໄດ້ ນາຍ Robert Levinson ອະດີດນັກສືບອົງການ FBI ໄດ້ຫາຍໂຕໄປໃນເດືອນມີນາ ຂອງປີ 2007 ໃນຂະນະທີ່ພວມຢ້ຽມຢາມເກາະ Kish ຂອງອີຣ່ານ ໃນອັນທີ່ຄອບຄົວຂອງ ຜູ້ກ່ຽວແລະບັນດາເຈົ້າໜ້າທີ່ລັດຖະບານສະຫະລັດໄດ້ບັນລະຍາຍວ່າ ເປັນການເດີນທາງ ທາງທຸລະກິດສ່ວນຕົວ ແຕ່ລາຍງານຂ່າວສອງກະແສນີ້ ກ່າວໃນວັນພະຫັດວານນີ້ວ່າ ຄວາມຈິງແລ້ວນາຍ Levinson ໄດ້ພົບປະກັບນາຍ Dawud Salahuddin ທີ່ທາງການສະຫະລັດຕ້ອງ ການໂຕໃນຖານເປັນຄາດຕະກອນນັກການທູດອີຣ່ານຄົນນຶ່ງທີ່ປະຈຳຢູ່ໃນສະຫະລັດ ໃນປີ1980 ແລະມີສາຍພົວພັນທີ່ໃກ້ຊິດກັບບັນດາຜູ້ນຳອີຣ່ານ ລາຍງານເຫຼົ່ານີ້ເວົ້າຕື່ມວ່າ ພວກທະນາຍຄວາມຂອງນາຍ Levinson ໄດ້ພົບເຫັນ emails ຫຼາຍສະບັບ ທີ່ວ່າ ນັກວິເຄາະຄົນນຶ່ງຂອງອົງການ CIA ໄດ້ໃຫ້ຄວາມໝັ້ນໃຈ ແກ່ນາຍ Levinson ກ່ອນຜູ້ກ່ຽວຈະອອກເດີນທາງໄປວ່າ ຜູ້ກ່ຽວຈະໄດ້ຮັບຄ່າໃຊ້ຈ່າຍ ຕ່າງໆຄືນ